מתיו מקונוהיי

מתיו דייוויד מקונוהיי (באנגלית: Matthew David McConaughey; נולד ב-4 בנובמבר 1969) הוא שחקן קולנוע אמריקאי, זוכה פרס אוסקר. 

את תפקיד הפריצה שלו עשה בדרמה המשפטית של ג'ואל שומאכר "עת להרוג" (1996), לאחר מכן קיבל תפקידים ראשיים בסרט המדע-בדיוני של רוברט זמקיס "קונטקט" (1997), בדרמה ההיסטורית של סטיבן ספילברג "אמיסטאד", (1997) ובסרט המלחמה "צוללת U-571" (2000). 

בשנות ה-2000, מקונוהיי כיכב בקומדיות רומנטיות ובהן "מארגנת החתונות" (2001), "איך להיפטר מבחור ב-10 ימים" (2003), "אין כמו בבית" (2006), "המרוץ לזהב" (2008) ו"אקסיות לכל הרוחות" (2009). בשנת 2011, לאחר הפסקה של שנתיים ממשחק קולנועי, מקונוהיי החל להופיע בתפקידים דרמטיים יותר, החל מהדרמה המשפטית "סנגור במבחן" (2011), הקומדיה האפלה "ברני" (2011) וסרט הפשע "קילר ג'ו" (2012). הוא זכה לשבחים רבים על תפקידיו בסרט הדרמה "מג'יק מייק" (2012) ובסרט ההתבגרות "הסיפור של מאד" (2012).

בשנת 2013 נבחר לגלם את רון וודרוף , קאובוי שאובחן כחולה איידס, בסרט הביוגרפי "מועדון הלקוחות של דאלאס", תפקיד שזיכה אותו בשבחים רבים, כולל פרס האוסקר לשחקן הטוב ביותר ופרס גלובוס הזהב.

==ביוגרפיה==
מקונוהיי נולד ביובלדי, טקסס שבארצות הברית. הצעיר מבין ילדיהם של מרי קתלין (לבית מקייב), סופרת וגננת בגן ילדים, ושל ג'יימס דונלד "ג'ים" מקונוהיי, יליד מיסיסיפי אשר גדל בלואיזיאנה, שם ניהל עסק לאספקת צינורות נפט; אשר מאוחר יותר שיחק פוטבול באוניברסיטת קנטקי ובאוניברסיטת יוסטון. הוא נבחר במקום ה-27 בדראפט של 1953 על ידי גרין ביי פאקרס, אך שוחרר לפני תחילת העונה ומעולם לא שיחק במשחק פוטבול רשמי ב-NFL. 

הוריו של מקונוהיי נישאו זה לזה שלוש פעמים, לאחר שהתגרשו פעמיים. יש לו שני אחים גדולים יותר, מייקל ופטריק (שאומץ). מייקל, המכונה "תרנגול", הוא מיליונר שכיכב בסדרת הדוקו של CNBC "West Texas Investors Club" ובתוכנית המציאות "Rooster & Butch" משנת 2018 בערוץ A&E. 

לאחר שהוריו התגרשו כשהיה בן 10, עבר לעיר לונגוויו שבמזרח טקסס, ולאחר שסיים את לימודיו התיכוניים עבר להתגורר למשך שנה באוסטרליה, שם עבד כעוזר עורך דין וכפקיד בנק. 

לאחר שובו לארצות הברית למד לתואר ראשון בלימודי קולנוע באוניברסיטת טקסס באוסטין וסיים את לימודיו ב-1993.

==קריירה==
מקונוהיי החל את קריירת המשחק שלו ב-1991 כאשר הופיע בסרטי סטודנטים ובפרסומות טלוויזיה בטקסס. לאחר מכן הוא לוהק לסרטו הראשון, הקומדיה "טריפ נעורים", כשלצידו הופיעו בסרט עוד שני כוכבים עתידיים: בן אפלק ומילה יובוביץ'. לאחר מכן הופיע בתפקידי משנה במספר סרטים, אך הפריצה הגיעה כשגילם עורך דין ב"עת להרוג" (1996), עיבוד לספרו של ג'ון גרישם. מאז רכש מוניטין והחל להופיע בתפקידים ראשיים, בסרטים כדוגמת "קונטקט", "אמיסטאד", "החיים בשידור חי" ו-"U-571". הוא גם כיכב במספר קומדיות רומנטיות, וביניהן "מארגנת החתונות", "איך להיפטר מבחור ב-10 ימים" ו"אין כמו בבית".

בשנת 2005, כיכב מקונוהיי בסרט "סהרה" (שגרף הכנסות של כ-130 מיליון דולר).

בשנת 2006 כיכב בדרמת הספורט "כולנו מארשל" של ג'וזף מק'גינטי ניקול.

בשנת 2008, הופיע מקונוהיי בסרט "המירוץ לזהב" וב"רעם טרופי".

בשנת 2009 כיכב בסרט "אקסיות לכל הרוחות".

ב-2012 זכה מקונוהיי בפרס סאטורן לשחקן הטוב ביותר על הופעתו הפרובוקטיבית בתור הרוצח השכיר ג'ו קופר במותחן האימה "קילר ג'ו". מקונוהיי זכה גם בפרס אינדפנדנט ספיריט לשחקן המשנה הטוב ביותר על תפקידו בתור החשפן דאלאס בדרמה הקומית של סטיבן סודרברג "מג'יק מייק".

ב-2013 הופיע בתפקיד רון וודרוף, בוקר הומופוב הנדבק במחלת האיידס בסרט "מועדון הלקוחות של דאלאס", תפקיד עליו זכה בפרס אוסקר, פרס גלובוס הזהב ובפרס גילדת שחקני המסך בקטגוריית השחקן הטוב ביותר. באותה שנה שיחק בסרטו של מרטין סקורסזה, "הזאב מוול סטריט",לצידו של לאונרדו דיקפריו.

ב-2014 כיכב בסדרה הפשע "בלש אמיתי" ברשת HBO האמריקאית.
באותה שנה כיכב בסרטו של כריסטופר נולאן "בין כוכבים" שזכה לביקורות חיוביות וגרף מעל 670 מיליון דולר.

בשנת 2016 שיחק בסרטו של גאס ואן סנט, "ים של עצים" (The Sea of Trees).

בשנת 2017 שיחק בסרט הדרמה "מכורים לזהב", באותה שנה שיחק גם בסרט "המגדל האפל".

בשנת 2020 פרסם מקונוהיי את זיכרונותיו בספר Greenlights .

== חיים אישיים ==
למקונוהיי היו בעבר מערכות יחסים עם השחקניות סנדרה בולוק, אשלי ג'אד ופנלופה קרוז, שהייתה בת זוגו למעלה משנתיים, לאחר שזו נפרדה מטום קרוז.

ב-2006 הוא החל לצאת עם הדוגמנית הברזילאית קמילה אלבס <small>(אנ');</small> הוא ואלבס התארסו ב-25 בדצמבר 2011, ונישאו בטקס קתולי פרטי ב-9 ביוני 2012 באוסטין, טקסס, שם הם מתגוררים. יחד, יש להם שלושה ילדים: לוי (נולד ב-7 ביולי 2008), וידה (נולדה ב-3 בינואר 2010) וליווינגסטון (נולד בדצמבר 2012). 

באוקטובר 1999, נעצר מקונוהיי על ידי המשטרה בביתו שבאוסטין, באשמת החזקת קנאביס והתנגדות למעצר. המעצר הסתיים לבסוף בלא משפט.

===מעורבות פוליטית===
מקונוהיי מחזיק ערוץ יוטיוב, בו הוא מביע את דעותיו בנושאים שונים, ובחודש מרץ 2021, הודיע, שהוא שוקל לרוץ למשרת מושל טקסס, בשנת 2022<ref></ref>.

ביוני 2022 נשיא ארצות הברית ג'ו ביידן גייס את מקונוהיי לקמפיין להגברת הפיקוח על נשיאת נשק אזרחי. מקונוהיי נאם ב-6 ביוני בחדר התדרוכים של הבית הלבן והביע התנגדות חריפה למצב הנוכחי.

==פילמוגרפיה==
===קולנוע===
{| class="wikitable"
|+
!שנה
!סרט
!תפקיד
!הערות
|-
|1992
|Chicano Chariots
|
----
|סרט קצר; במאי 
|-
| rowspan="2" |1993
|החבר שלי חזר
|בחור #2
|
|-
|טריפ נעורים
|דייוויד וודרסון
|
|-
|1994
|מלאכים באזור השער
|בן ויליאמס
|
|-
| rowspan="4" |1995
|המנסרים מטקסס: הדור הבא
|וילמר סויר 
|
|-
|גברים בצד
|אייב לינקולן
|
|-
|גלורי דייז
|בחור 
|
|-
|Scorpion Spring
|"אל רוחו"
|
|-
| rowspan="3" |1996
|כוכב בודד
|באדי דידס
|
|-
|עת להרוג
|קארל לי היילי
|
|-
|גדול מהחיים
|טיפ טאקר
|
|-
| rowspan="2" |1997
|קונטקט
|ג'ס פאלמר
|
|-
|אמיסטאד
|רוג'ר ס. בולדווין <small>(אנ')</small>
|
|-
| rowspan="3" |1998
|נערי ניוטון
|וויליס ניוטון
|
|-
|Making Sandwiches
|באד
|סרט קצר; גם מפיק
|-
|The Rebel
|
----
|סרט קצר; במאי, תסריטאי ומפיק
|-
|1999
|החיים בשידור חי
|אד פיקורני
|
|-
|2000
|צוללת U-571
|אנדרו טיילר
|
|-
| rowspan="2" |2001
|מארגנת החתונות
|סטיב אדיסון
|
|-
|סדוק
|פנוטון / אדם מייקס
|
|-
| rowspan="2" |2002
|13 שיחות על דבר אחד
|טרוי
|
|-
|שלטון האש
|דנטון ואן זאן
|
|-
| rowspan="2" |2003
|איך להיפטר מבחור ב-10 ימים
|בנג'מין בארי
|
|-
|משפחה קטנה שלי
|סטיבן
|
|-
| rowspan="3" |2005
|סהרה
|דירק פיט <small>(אנ')</small>
|גם מפיק בפועל
|-
|Magnificent Desolation: Walking on the Moon 3D
|אלן בין
|דיבוב; סרט דוקומנטרי
|-
|כוח הכסף
|ברנדון לאנג
|
|-
| rowspan="2" |2006
|אין כמו בבית
|טריפ
|
|-
|כולנו מארשל
|ג'ק לנגייל <small>(אנ')</small>
|
|-
| rowspan="3" |2008
|המרוץ לזהב
|בן "פין" פינגן
|
|-
|רעם טרופי
|ריק פק
|
|-
|Surfer, Dude
|סטיב אדינגטון
|גם מפיק
|-
|2009
|אקסיות לכל הרוחות
|קונור מיד
|
|-
| rowspan="2" |2011
|סנגור במבחן
|מיקי האלר <small>(אנ')</small>
|
|-
|ברני
|דני באק דוידסון
|
|-
| rowspan="4" |2012
|קילר ג'ו
|ג'ו קופר "קילר"
|מועמד פרס אינדפנדנט ספיריט לשחקן הטוב ביותר <small>(אנ')</small> <small>(2012)</small>
|-
|הסיפור של מאד
|מאד
|
|-
|מג'יק מייק
|דאלאס
|פרס אינדפנדנט ספיריט לשחקן המשנה הטוב ביותר <small>(אנ') (2012)</small>
|-
|העיתונאי
|וורד ג'נסן
|
|-
| rowspan="2" |2013
|מועדון הלקוחות של דאלאס
|רון וודרוף <small>(אנ')</small>
|פרס אוסקר לשחקן הטוב ביותר <small>(2014</small>)
פרס גלובוס הזהב לשחקן הטוב ביותר - סרט דרמה <small>(2014</small>)

פרס אינדפנדנט ספיריט לשחקן הטוב ביותר <small>(אנ')</small> <small>(2013)</small>

פרס גילדת שחקני המסך לשחקן הטוב ביותר <small>(אנ') (2013)</small>

|-
|הזאב מוול סטריט
|מארק האנה
|
|-
|2014
|בין כוכבים
|ג'וזף קופר
|
|-
|2015
|ים של עצים
|ארתור ברנן
|
|-
| rowspan="4" |2016
|מדינת ג'ונס החופשית
|ניוטון נייט <small>(אנ')</small>
|
|-
|קובו: אגדה של סמוראי
|ביטל
|דיבוב 
|-
|לשיר
|באסטר מון
|דיבוב 
|-
|מכורים לזהב
|קני וולס
|גם מפיק
|-
|2017
|המגדל האפל
|רנדל פלאג <small>(אנ')</small>
|
|-
|2018
|ריק ילד לבן
|ריצ'רד וורשי האב
|
|-
| rowspan="3" |2019
|מים שקטים
|בייקר דיל 
|
|-
|The Beach Bum
|מון-דוג
|
|-
|בין שני שרכים: הסרט
|עצמו
|
|-
|2020
|הג'נטלמנים
|מיקי פירסון
|גם מפיק
|-
|2021
|לשיר 2
|באסטר מון
|דיבוב
|}

===טלוויזיה===
{| class="wikitable"
|+
!שנה
!סדרה
!תפקיד
!הערות
|-
|1992
|תעלומות בלתי פתורות
|לני דיקנס
|פרק: "#5.12"
|-
|1999
|המלך היל
|ראד
|דיבוב; פרק: "The Wedding of Bobby Hill"
|-
|2000
|סקס והעיר הגדולה
|עצמו
|פרק: "Escape from New York"
|-
|2003
|Freedom: A History of US
|אלכסנדר סטיבנס / אנדרו ג'ונסון / מארק טוויין / דמויות שונות
|6 פרקים
|-
|2010 - 2012
|על הפנים
|רוי מק'דניאל
|3 פרקים
|-
|2014
|בלש אמיתי
|ראסטין ספנסר "ראסט" קול <small>(אנ')</small>
|תפקיד ראשי (עונה 1); 8 פרקים
מועמד פרס אמי לשחקן הטוב ביותר בסדרת דרמה <small>(2014)</small>
מועמד פרס אמי לבידור בפריים טיים לסדרת הדרמה הטובה ביותר <small>(2014, בתור מפיק)</small>

מועמד פרס גלובוס הזהב לשחקן הטוב ביותר במיני-סדרה או בסרט טלוויזיה <small>(2015)</small>
מועמד פרס גילדת שחקני המסך לשחקן הטוב ביותר בסדרת דרמה <small>(2015)</small>
|-
|2023
|מרגל ושמו אלביס <small>(אנ')</small>
|אלביס פרסלי
|דיבוב; 10 פרקים
|}

== קישורים חיצוניים ==

* 

* 
* [https://web.archive.org/web/20061202044902/http://www.ranaroyale.com/McConaughey/ אתר מעריצים]
* [http://movies.yahoo.com/movie/contributor/1800018907 Yahoo! Movies]
* 
* 
* 
* 
* 
* 
* 

==הערות שוליים==

קטגוריה:שחקני קולנוע וטלוויזיה אמריקאים
קטגוריה:שחקני קולנוע וטלוויזיה מטקסס
קטגוריה:זוכי אוסקר: השחקן הטוב
קטגוריה:זוכי פרס גלובוס הזהב: קולנוע: שחקן ראשי בדרמה
קטגוריה:זוכי פרס גילדת שחקני המסך - שחקנים
קטגוריה:אישים שהונצחו בשדרת הכוכבים של הוליווד: קולנוע
קטגוריה:זוכי פרס גות'הם: שחקנים
קטגוריה:אמריקאים שהופיעו ברשימת טיים 100
קטגוריה:בוגרי אוניברסיטת טקסס באוסטין
קטגוריה:זוכי פרס איגוד מבקרי הקולנוע האמריקאי לשחקן הטוב ביותר
קטגוריה:אמריקאים שנולדו ב-1969
קטגוריה:זוכי פרס סאטורן לשחקן ראשי בקולנוע